# Qajeelfama Ibsa fedhii Filannoo Dursa kennachuu (Guide to Advance Statement of Preferences)

*Seera Labsii Fayyaa fi Nagahooma Sammuu Bara 2022 (Mental Health and Wellbeing Act 2022)* kan Victoria jalatti Ibsa fedhii Filannoo Dursa kennachuu (Advance Statement of Preferences) barreeffachuun mirgi seeraan eegamaa dha. Barreeffamni (document) kun yeroo wallaansa dirqamaa (compulsory treatment) jala jirtutti wallaansa, kunuunsa fi gargaarsa fayyaa sammuu (mental health) ati filattuu fi waan argachuu qabdu fi siif kennamuu qabu akka ati ibsattu hiree siif kenna.

Qajeelfamni kun Waraqaa Gutamu kan Ibsa fedhii Filannoo Dursa kennachuuo marsariitii keenya ([www.imha.vic.gov.au](http://www.imha.vic.gov.au)) irraa gadi buufachuu dandeessuu ykn akka birootti ykn fedhii kee tahetti irratti barreessuu dandeessu argachuu dandeessa.

## Ibsi fedhii Filannoo Dursa kennachuu maali

Seer-labsii (Act) kana jalatti, Ibsi fedhii Filannoo Dursaa jechuun barreeffama (document) nama wallaansa dirqamaa (compulsory treatment) jala jiruuf wallaansa, gargaarsa, fi kunuunsa namni sun filatu tarreessuu dha. Gartuun wallaansa kennan **ibsa ati wallaansa kee keessatti himatte hamma danda’ametti (sirrii fi fudhatama kan qabu) irratti hundaa’uun carraaqqii ni taasisan** garuu ammoo kana godhuuf **seerri isaan hin dirqisiisu.** fedhii kee yoo hin hordofin, sababa hin hordofiniif. guyyoota dalagaa ykn guyyoota hujii 10 keessatti barruudhaan deebii siif kennuu qabu. Yoo ati filannoo wallaansaa/akka itti wallaanamuu qabdu ibsa kee keessatti dabaltee jirta tahe, tajaajilli fayyaa fi nagahooma sammuu (mental health and wellbeing) wallaansa ati barbaaddu irraa adda ta’e kan siif kennuu danda’an yoo:

* wanni ati barbaadde seera wallaansaa keessatti fudhatame hin qabne yoo tahe ykn
* erga carraan madaalawaan (sirrii fi fudhatamaa qabu) siif kennameen booda waanbarbaaddu sana kennuu yoo hin dandeettu tahe.

Filannoo wallaansa fayyaatiif alattis kunuunnsaa fi gargaarsa siif godhamu filannoo keessatti dabaluu dandeessa. kunis haala fayyaa sammuu kee akka sitti fakkaatutti ofii kee ibsachuu.sammuu, maatii ykn aantii (kin) kee akkamiin akka quba qabaachistu, nama ykn namoota beyilada manaa keetiif kunuunsa kennan, maallaqa kee waan ilaalu, fayyaa qaama keetiif waan si barbaachisan, Nagahooma Waliin jIreenyaa fi Miira (Social and Emotional Wellbeing (SEWB) keetiif si barbaachisu, Wallaansa Aadaa (Cultural Healing), fedhii kee kan amantii (spiritual needs) ijoollee kee nama siif eegu kan dabalu taha.waan ittiin haasa’uu fi murtii kennuuf si gargaaruu, odeeffannoon dhimma fayyaa keetii eenyutti akka siif himamuu qabus itti dabaluu dandeessa.


## Ibsa fedhii Filannoo dursa kennachuu godhuu qabaa?

Osoo Ibsa fedhii Filannoo Dursa kennachuu barreessuu hin jalqabin dura tarii maaliif namooti waan akkasii tolfachuu akka fedhan hubachuu barbaadda taha. Faayidaaleen Ibsa fedhii Filannoo Dursaa kennachuu of keessaa qabu:

* Wallaansa akkamii akka filattu fi of dandeessee hiree kee akka murteeffattuuf mirga abbummaa kee deggera.
* Waa’ee fayyaa sammuu, dhukkuba, ykn muddama kee muuxannoo qabdu irratti hundaa’uun jecha ofii keetiin akka ibsattu si gargaara.
* Namoota allaansa kee keessatti qooda qaban fi si gidduu hariiroon haasa’aa akka cimu godha, kuni immoo akka ati miirri hirmaannaa fi to’annaa yaala kee irratti qabdu jabaatu taasisa.
* Wallaansa hin barbaadin tarii kan dandamachuu fi nagahooma kiyya irratti miidhaa fida jedhtee amantu irraa of eeguuf si gargaara.
* Wallaansa duraan siif kennamee turee fi kan kana dura si hin gargaarin hubachiisaa kennuuf.
* Wallaansa/waan kana dura si fayyise jiru akka filmaataatti yaada irratti akka kennattu si taasisuuf.
* Yeroo ati wallaanamaa jirtutti fi ykn hospitaala jirtutti wantoota raawwatamuu qaban (fakeenyaaf maatii ykn kunuunsee (nama si kunuunsu) keetitti beeksisuu, gargaartuu kee beeksisuu (support worker), beylada mana keessaa siif kan eegan, maallaqa kee siif nama to’atu ,fayyaa qaama keetiif waan si barbaachisan, hawwiilee aadaa, hawwiilee amantii fi dirqamoota kan biroo akka gartuu si wallaanan quba qabaachistu si qarqaara.
* Komii ykn qurrama qabdu nama bakka si bu’ee gara Komishina Fayyaa fi Nagahooma Sammuu (Mental Health and Wellbeing Commission, MHWC) siif dhiheessu kennachuuf.

## Ibsa fedhii Filannoo dursa kennachuuakkamiin tolfadha?

Korboo yookiin foormii (template) Ibsa fedhii Filannoo dursa kennachuu (Advance Statement of Preference) website [www.health.vic.gov.au](http://www.health.vic.gov.au) irra jiru gargaaramuu guutuu dandeessa. Ibsa fedhii Filannoo dursa kennachuu kee nama si gargaaru (support person) ykn Nama Gargaarsaaf Filatte (Nominated Support Person) waliin itti guutuu dandeessa. Wanni barbaachisaan garuu:

* Itti mallatteessitee guyyaas itti barreessita.
* Namni guddaan (umriin 18 fi sanaa ol tahe) ragaaf itti mallatteessuu qaba. Kana jechuun yeroo ati unka (form) sana mallatteessitu namni sun si ilaaluu qaba. Ibsi nama ragaa bahe sanaan barreeffames itti dabalamuu qaba. Korboo (template) akka Ibsi fedhii Filannoo fuulduraa irratti barreeffamuuf Mootummaan Victoria qopheesse jechoota ragaaf labsaman itti aanan kana of keessaa qaba:

*“Akka ani yaadutti Namni Ibsa fedhii Filannoo dursa kennachu kana barreesse hubate jedhii kan ani yadu:*

* *Ibsi fedhii Filannoo dursa kennachuu (Advance Statement of Preferences) maal akka tahe;*
* *Ibsa kana kennuun maal akka tahe (consequences); fi*
* *Hayyama kenname akka itti dhaabdu yookiin haqamu (revoke).*

*Qalbii kiyya keessatti, Ibsa fedhii Filannoo dursaa namni kenne fedhii ofiitiin tahuu fi namni maqaan ibsa kana irratti gara oliitti himame yeroo mallatteesse argeen jira.”*

*Maqaa Nama Ragaa tahe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Mallattoo Nama Ragaa tahe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Guyyaa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Sa’aa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Yoo Ibsa fedhii Filannoo dursa kennachuu kennatte deebitee jijjiiruu hin dandeessu. Yoo of irraa haqxe (cancel) goote malee dalaguu itti fufa. Of irraa haquuf (cancel):

* Of irraa haquudhaf unkaa fedhii filannoo dursa kennachuu of irraa haquu (Advance Statement of Preferences Revocation form) jedhu kan [www.health.vic.gov.au](http://www.health.vic.gov.au) irra jiru gargaarami.
* Ibsa haaraa dhiheeffattee ibsa duraan jiru of irraa haquu (caneel) dandeessa.

## Eenyu ragaa tahuu danda’a?

Namni guddaan (kam illee kan umriin 18 ykn sanaa ol tahe) ragaa tahuu danda’a. Kunis nama kam illee kan ati filatte, hiriyoota ykn saayiboota, maatii keessaa ykn hojjetoota si gargaaran keessaas tahuu danda’a.

**Namni ati ragaaf filattu ibsa filannoo ati kennattu deggeruu qabaachuu akka hin qabne beekuun barbaachisaa dha.**

Waan ati barreessite arganii ibsa kee irratti mallatteessuuf namni raga wanni amanuu qabu:

* Ibsa fedhii filanoo dursa kennachuu (Advance Statement of Preferences) maal akka tahe hubachuu kee,
* Ibsa kana kennuun maal akka tahe hubachu kee baruu,
* Yoo hin barbaaddu tahe akkamiin akka of irraa haquu dandeessu beekuu kee hubachuu,
* Fedhii keetiin Ibsa fedhii filanoo dursa kennachuu kana kennachuu kee beekuu.

Namni ragaa siif bahu akka ati waan kana hin hubatin yoo si irratti arge, ibsuufii dandeessa, yookiin waliin keessa deebitanii hubachuu dandeessa.

Yeroon itti tarii namoonni dhimma haala dalagaa isaaniitiin wal qabatu irraa kan ka’ee Ibsa fedhii filanoo dursa kennachuu (Advance Statement of Preferences) kana ragaa siif tahuu hin dandeenyes jiraachuun mala. Namni ragaa siif tahu osoo unkicha itti sii hin mallatteessin dura bakka dalagaa irraa adda baafachuun barbaachisaa tahuun mala. Yoo namni sun ragaa siif tahuu hin dandayu siin jedhe nama guddaa biroo dabartee barbaaddachuu dandeessa.

## Ibsa fedhii filanoo dursa kennachuu akkamiin of irraa haquu (cancel) danda’a?

Ibsa fedhii filanoo dursa kennachuu of irraa haquun ykn dhiisuuf tartibuma yeroo ibsa tolchate hordoftee of irraa kaasta. Akkas jechuun:

* Ibsa fedhii filanoo dursa kennachuu (Advance Statement of Preferences) kee kan dura jiru akka of irraa haquu barbaadu kee ibsachuu.
* Itti mallatteessitee guyyaas itti barreessita.
* Akka ati Ibsi fedhii filanoo dursa kennachuu maal akka tahe hubattee fi haqamuu isaa fi fedhii keetiin of irraa haquu barbaaduu kee namni guddaan ragaa siif tahu ni mirkaneessa.

## Akka ani Ibsa fedhii filanoo dursa kennachuu qabu tajaajilli fayyaa sammuu beekuu isaanii akkamiin ani beekuu danda’a?

* Yeroo unkicha (form) guuttu tajaajila fayyaa sammuu fi nagahoomaatti kenni (mental health and wellbeing service). Garagalchii (copy) isaa galmee kee kan fayyaa (clinical) keessatti dabalanii kaahuu, akkusumas galmee tooraa sirna odeeffata hospitaalaa kan electiroonikii keessattis ni qabama.
* Tajaajila ykn hospitaala kan biroo tarii deemuun yoo si barbaachiseef gara galchii (copy) isaa ofii keetiif qabachuu si barbaachisa. Bakki tajaajila fayyaa sammuu fi nagahoomaa garagalchii isaa akka siif kennan gaafachuu dandeessa. Gara galchii isaas kunuunsee kee, nama si gargaaru ykn nama ati bakka buufachuuf filatte (nominated support person) kennuu dandeessa.

## Namni naaf dubbatu (advocate) jiraa?

Yoo fedhii kee tahe, namni siif dubbatu kan nuti siif qopheessinu Ibsa fedhii filannoo dursa kennachuu qopheessuuf si gargaaruu danda’a.

Leellisaan keenya kan walabaa siif dubbatuu fi Saboota Jalqabaatiifis (First Nations) dubbatu kan inni godhu:

* Waan ati jettu dhaggeeffachuu fi filmaata ati qabdu sitti hima.
* Mirga kee irratti odeeffannoo siif kenna, bakka si bu’ee siif raawata.
* Si waliin dalaga waan taheef waan yaada kee ibsachuu dandeessa.
* Yoo barbaachiseef bakka itti tajaajilamtu kan birootti si erga.

## IMHA akkamiin akka qunnamtuu fi caalaatti bartu

* Marsariitii keenya [www.imha.vic.gov.au](http://www.imha.vic.gov.au)irra vidiyoo keenya kan Ibsa fedhiifilannoo dursa kennachuu ilaali.
* Emeelii gara contact@imha.vic.gov.au ergi.
* Hojjetoota IMHA kan siif dubbatan guyyoota torba guutuu (guyyaa ayyaanaa irraa kan hafe) kan jiran ganama sa’aa 9:30 irraa waaree booda galgala sa’aa 4:30 kan jiran toora bilbilaa **1300 947 820** irratti itti bilbili.
* Waa’ee mirga kee dhaggeeffachuuf IMHA toora bilbilaa **1800 959 353** irratti bilbili.
* Hojjetaa fayyaa sammuu tajaajila siif kennu, kunuunsee, aantii (kin) ykn nama kan biroo si gargaaru akka IMHA siif qunnaman gaafadhu.

